Input: होता यक्षत्तनूनपातमुद्भिदं यं गर्भमदितिर्दधे शुचिमिन्द्रं वयोधसम्।उष्णिहं छन्दऽ इन्द्रियं दित्यवाहं गां वयो दधद्वेत्वाज्यस्य होतर्यज॥२५॥

Padapatha: होता।यक्षत्।तनूनपातमिति तनूऽनपातम्।उद्भिदमित्युत्ऽभिदम्।यम्।गर्भम्।अदितिः।दधे।शुचिम्।इन्द्रम्।वयोधसमिति वयःधसम्।उष्णिहम्।छन्दः।इन्द्रियम्।दित्यवाहमिति दित्यऽवाहम्।गाम्।वयः।दधत्।वेतु।आज्यस्य।होतः।यज